Diari Oficial de la Generalitat Valenciana


Sumari del DOGV 3540, del 16-07-1999 (1999/6187)

RESOLUCIÓ de 25 de juny de 1999, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/6187


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 25 de juny de 1999, del director general d'Ordenació i Innovació Educativa i Política Lingüística, per la qual es resol el concurs públic per a la concessió d'assignacions per despeses extraordinàries de funcionament i subvencions per a la realització i desenrotllament de projectes d'acció professional. [1999/F6187]
  
L'Ordre de 10 de març de 1999, de la Conselleria de Cultura, Educació i Ciència (DOGV de 31.03.99), convocava concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats a la Comunitat Valenciana, per a la realització i desenrotllament de projectes d'acció professional.
  
Una vegada finalitzat el procés d'estudi i selecció dels projectes presentats, complits els punts 1 i 2 de la base huitena de l'annex I a l'ordre de convocatòria, i en virtut de la seua disposició final primera, resolc:
  
Primer
  
A càrrec del crèdit existent en el capítol II del programa 421.30 del Pressupost de la Generalitat Valenciana per a 1999, adjudicar les assignacions per despeses extraordinàries de funcionament als centres públics dependents de la Conselleria de Cultura, Educació i Ciència relacionats en l'annex I, en les quanties indicades.
  
Segon
  
A càrrec del crèdit existent en la línia pressupostària 409/000/99, del programa 421.30, del Pressupost de la Generalitat Valenciana per a 1999, assignar les subvencions als centres privats concertats relacionats en l'annex II, en les quanties indicades.
  
Tercer
  
No concedir assignació econòmica als centres docents relacionats en l'annex III, al no adaptar-se a les característiques de la convocatòria els projectes per ells presentats.
  
Quart
  
L'efectivitat de la present resolució queda condicionada a l'expressa acceptació de realitzar el projecte amb l'assignació econòmica concedida.
  
Els directors dels centres públics o els titulars dels centres privats concertats, disposen d'un termini d'un mes, des de la publicació d'esta resolució en el Diari Oficial de la Generalitat Valenciana, per acreditar davant la Direcció General dita acceptació (punt 2 de la base novena de l'annex I a l'ordre de convocatòria).
  
Quint
  
Els centres privats concertats percebran la subvenció atorgada justificant documentalment, abans del 30 de novembre de 1999, les despeses de realització del projecte (punt 4 de la base novena de l'annex I a l'ordre de convocatòria).
  
Sext
  
Contra el present acte, que posa fi a la via administrativa, els titulars dels centres privats concertats podran interposar recurs de reposició davant del director general d'Ordenació i Innovació Educativa i Política Lingüística, en el termini d'un mes, o recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptats ambdós des de l'endemà al de la publicació de la present resolució en el Diari Oficial de la Generalitat Valenciana. Tot això de conformitat amb allò que s'ha disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.